**Text from Knauf Insulation free for use:  
  
EcoBatt eristää puutarhakaupungissa**

**Martin Pålssonilla ei ole itsellään kirvesmiestaustaa tai henkilökohtaista kokemusta erityyppisistä eristeistä.**

**– Luotan tässä asiassa kollegoihini. EcoBatt 35 on hyvä eriste. Se on tietysti aivan olennaista. Sen suurena etuna on tietysti myös se, että se pölyää vähemmän ja aiheuttaa vähemmän kutinaa.**   
  
Hestra Parkstadin kaupunginosa Boråsin luoteisosissa Ruotsissa jatkaa kasvuaan hitaasti mutta varmasti. Yli 20 vuotta sitten, vuonna 1994, se toimi asuntomessujen isäntänä. Hestraan haluttiin pohjoismainen ilme, ja ennen asuntomessuja kaupunginosan suunnitteluun kutsuttiin arkkitehtejä kaikista Pohjoismaista.   
  
Hestraa ei kuitenkaan rakennettu valmiiksi. Vuoden 2015 toukokuussa iskettiin maahan ensimmäinen lapionpisto Hestran puutarhakaupungissa, jonka Serneke rakentaa Mjöbäcks Entreprenadin ja Cernera AB:n toimeksiannosta. Viime kesänä ensimmäinen vaihe – yhdeksän rivitaloa ja 27 asuntoa – oli muuttovalmis. Juuri ennen tätä käynnistyi hankkeen toinen vaihe eli 48 asumisoikeusasunnon rakentaminen.   
  
– Projektiin sisältyy myös kaksi muuta vaihetta, jotka toteutetaan myöhemmin. Kun kaikki on valmista, puutarhakaupungissa on 164 asuntoa, Martin Pålsson sanoo.   
  
**Vihreät arvot**   
Puutarhakaupunki edistää nimensä mukaisesti erilaisia vihreitä luonnonarvoja, mitä myös julkisivujen lukuisat puuyksityiskohdat korostavat. Ilmeen monimuotoisuutta lisää myös se, että taloissa käytetään neljää eri paneelityyppiä ja väriä.   
  
Lämmityksessä ja eristämisessä Serneke on panostanut yksinkertaisiin ja tehokkaisiin ratkaisuihin.   
  
– Mjöbäcks Entreprenad rakentaa ulkoseinät määräysten ja vaatimusten mukaisesti, ja ne tulevat meille valmiina seinäelementteinä. Sisäseinissä käytämme ainoastaan 45 mm:n EcoBatt 35-eristettä, jonka ostamme kaupungin XL Byggistä, Martin Pålsson kertoo.   
  
**”Vain positiivista palautetta”**   
Toimitettavaa riittää, sillä sisäseiniin tarvitaan eristeitä yhteensä 3 800 neliömetriä ja puurankarunkoihin 3 500 neliömetriä.   
  
– Kuten jo totesin, olemme erittäin tyytyväisiä EcoBattiin. Olen saanut asiakkailta EcoBattista vain positiivista palautetta: sitä on helppo käsitellä, ja lisäksi villa pölyää vähemmän ja aiheuttaa vähemmän kutinaa.   
  
– Minulla itselläni ei ole kokemusta eristeiden kanssa työskentelystä, mutta on tärkeää, että kirvesmiehet ovat materiaaliin tyytyväisiä, Martin Pålsson sanoo.   
  
Eristekokemusta löytyy sen sijaan Pålssonin työkaverilta, kirvesmies Henrik ”Henke” Abrahamssonilta.   
  
– Pidän EcoBattista. En ole erityisen herkkä kutinaa aiheuttavalle villalle, mutta arvostan sitä, että eriste pölyää niin vähän. Parasta on kuitenkin se, että se on niin vetolujaa. Kun villa on asetettu rankojen väliin, villaa voi vetää ja asetella paikalleen villan rikkoutumatta.

Myynnissä ovat parhaillaan puutarhakaupungin kolmannen vaiheen asunnot, minkä jälkeen vuorossa on projektin päättävä neljäs vaihe.

– Koskaan ei voi tietysti varmasti tietää, mitä tulevaisuus tuo tullessaan, mutta omasta puolestani haluaisin mielelläni jatkaa työskentelyä EcoBattin kanssa. Haluan, että työkaverini pysyvät työpaikallani tyytyväisinä, Martin sanoo.   
  
  
**Lisätietoja:**  
​Peter Isacsson, Nordic General Manager | +46 (0)706 45 00 06  
​Fredrik Stengarn, Press Officer | +46 (0)735 23 23 32  
​Thomas Pompe, Management assistent | +46 (0)703 35 54 43  
​Elin Gustafsson, Nordic Marketing Coordinator | +46 (0)703 65 66 04